Държавен вестник, бр. 66, 2016 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  66
Чл. 9. (1) Първичното събиране и обработ­
ване на информацията за модулите по чл. 7 
се осъществява в институцията. 
(2) Информацията по ал. 1 се подава към 
НЕИСПУО, подписана с електронен подпис 
от директора на институцията, по график за 
съответната учебна година, утвърден от ми­
нистъра на образованието и науката.
(3) Информацията, събирана от институ­
циите, се обработва чрез НЕИСПУО и други 
информационни продукти, интегрирани с 
нея и обслужващи определени дейности или 
процеси в образованието.
Чл. 10. (1) След приключване на учебната 
година в институцията се архивира инфор­
мацията за дейността за съответната учебна 
година и се съхранява на електронен носител.
(2) Институциите и МОН съхраняват ин­
формацията по ал. 1 при спазване на посоче­
ните срокове в приложение № 2, при което се 
прилага съответно Наредбата за вътрешния 
оборот на електронни документи и документи 
на хартиен носител в администрациите, приета 
с ПМС № 101 от 2008 г. (ДВ, бр. 48 от 2008 г.). 
Чл. 11. (1) Ползването на информацията 
в НЕИСПУО се осъществява чрез служебен 
или публичен достъп. 
(2) Видът и обхватът на информацията, 
достъпна чрез служебен или публичен дос­
тъп, се определя със заповед на министъра 
на образованието и науката. 
(3) Служебният достъп осигурява дейността 
на институциите, на МОН, на неговите ад­
министративни структури, на Националния 
инспекторат по образованието (НИО) и на 
съответните първостепенни разпоредители 
с бюджет. 
(4) Публичният достъп осигурява ин­
формираност на гражданите, юридическите 
лица и държавните органи по отношение на 
системата на предучилищното и училищното 
образование и се осъществява чрез интернет 
страницата на МОН при спазване на Закона за 
защита на личните данни и Закона за достъп 
до обществена информация. 
Чл. 12. Информацията в НЕИСПУО се 
събира, съхранява и ползва от длъжностни 
лица, определени със заповед на директора на 
институцията, на министъра на образованието 
и науката, на ръководителя на администра­
тивната структура към МОН, на директора 
на НИО или на ръководителя на съответния 
първостепенен разпоредител с бюджет. 
Раздел II
Информация за дейността на институциите
Чл. 13. (1) Информацията за дейността на 
институцията се отразява в модул „Инсти­
туции“ от НЕИСПУО като списък-образец, 
който служи за отразяване на информация за 
институцията, организацията на образовател­
ния процес за учебната година и установяване 
на съответствието є с нормативната уредба в 
системата на предучилищното и училищно­
то образование. Списък-образецът съдържа 
информацията, посочена в приложение № 1.
(2) Списък-образецът за учебната година 
се изготвя и утвърждава:
1. Списък-образец № 1 за училищата – по­
даване на данните към НЕИСПУО до 30 
септември и утвърждаване до 5 октомври;
2. Списък-образец № 2 за детските гради­
ни – подаване на данните към НЕИСПУО до 
30 септември и утвърждаване до 5 октомври;
3. Списък-образец № 3 за центровете за 
подкрепа за личностно развитие, вкл. центро­
вете за специална образователна подкрепа, 
Националния дворец на децата и регионал­
ните центрове за подкрепа на процеса на 
приобщаващото образование – подаване на 
данните към НЕИСПУО до 15 октомври и 
утвърждаване до 20 октомври.
(3) Списък-образецът: 
1. се изготвя и утвърждава от директора 
след съгласуване с началника на регионално­
то управление на образованието (РУО) – за 
институциите, прилагащи системата на деле­
гиран бюджет, и за частните детски градини 
и училища;
2. се изготвя от директора и се утвържда­
ва от началника на РУО след съгласуване с 
първостепенния разпоредител с бюджет – за 
институциите, които не прилагат системата 
на делегиран бюджет. 
(4) Всяка промяна в списък-образеца, свър­
зана с вида на институцията, извършваната 
дейност, броя на паралелките/групите или с 
промени в персонала, се:
1. утвърждава от директора след съгласуване 
с началника на РУО – за институциите, които 
прилагат системата на делегиран бюджет;
2. подава от директора и се утвърждава от 
РУО след съгласуване с първостепенния раз­
поредител с бюджет – за институциите, които 
не прилагат системата на делегиран бюджет.
(5) Данните за списък-образеца или за 
промени в него се въвеждат в НЕИСПУО с 
подпис на директора и счетоводителя.
(6) Данните за всяка промяна по ал. 4 се 
въвеждат от директора в НЕИСПУО от 1-во 
до 5-о число на месеца, следващ утвърдената 
промяна.
(7) След съгласуване, съответно утвържда­
ване от РУО, на данните в списък-образеца 
от НЕИСПУО се генерира удостоверение за 
подадените данни, което се съхранява в ин­
ституцията в срок 5 години.
(8) Информацията и дейностите по ал. 3 – 6 
се извършват и удостоверяват с електронен 
подпис.